กรุงศรีฯซื้อเงินกู้บุคคลเอชเอสบีซี
&#8220;กรุงศรีฯ&#8221; คว้าพอร์ตบัตรเครดิตสินเชื่อบุคคล &#8220;เอชเอสบีซี&#8221; ย้ำโตต่อเนื่องธุรกิจลูกค้าบุคคล รักษาแชมป์เบอร์ 1 เดินหน้าซื้อกิจการ
27 ธ.ค. 2554

“กรุงศรีฯ” คว้าพอร์ตบัตรเครดิตสินเชื่อบุคคล “เอชเอสบีซี” ย้ำโตต่อเนื่องธุรกิจลูกค้าบุคคล รักษาแชมป์เบอร์ 1 เดินหน้าซื้อกิจการ 
แหล่งข่าวจากธนาคารพาณิชย์ เปิดเผยว่า ธนาคารกรุงศรีอยุธยาชนะประมูลพอร์ตสินเชื่อบุคคลและบัตรเครดิตของธนาคารเอชเอสบีซี ทำให้ได้ฐานลูกค้าทั้งหมด โดยธนาคารเอชเอสบีซีมีฐานบัตรเครดิตประมาณ 5 แสนบัตร ขณะที่สินเชื่อคงค้างบัตรเครดิตและสินเชื่อบุคคลรวมกันอยู่ที่ 34 หมื่นล้านบาท ระหว่างนี้ธนาคารกรุงศรีอยุธยาจะขออนุมัติไปยังธนาคารแห่งประเทศไทย (ธปท.) คาดว่าจะดำเนินการแล้วเสร็จประมาณต้นปี 2555 
“ตอนนี้ทุกอย่างใกล้จะเสร็จตามขั้นตอน ขณะนี้ธนาคารกรุงศรีอยุธยารอ ธปท.อนุมัติ จากนั้นก็เข้าไปดำเนินการได้เลย” แหล่งข่าวจากธนาคารพาณิชย์ เปิดเผย
แหล่งข่าวเปิดเผยว่า การประมูลครั้งนี้มีธนาคารไทยพาณิชย์เข้าร่วมด้วย โดยเป็นฝ่ายขอเข้าไปประมูล แต่ผลปรากฏว่าธนาคารกรุงศรีอยุธยาชนะการประมูล
สำหรับการขายพอร์ตสินเชื่อบุคคลและบัตรเครดิตของธนาคารเอชเอสบีซีในประเทศไทยครั้งนี้ เป็นนโยบายส่วนหนึ่งของธนาคารแม่ โดยเอชเอสบีซีจะขายพอร์ตสินเชื่อบุคคลและบัตรเครดิตที่มีอยู่ทั่วโลก และหันไปดำเนินธุรกิจสินเชื่อรายใหญ่แทน